อยากทราบว่ามีเพศสัมพันธ์กับแฟนก่อนประจำเดือนมา 3 วัน หลั่งในแล้วไม่ได้กินยาคุมฉุกเฉินด้วยเพราะเคยกินไปแล้ว 1 ครั้งจะท้องไหมคะ วันนี้ถึงกำหนดประจำเดือนมาแล้วแต่ยังไม่มาแต่มีอาการปวดท้องน้อยหน่วงๆแทน
สวัสดีค่ะ การมีเพศสัมพันธ์ก่อนการมีรอบเดือนนั้น สามารถตั้งครรภ์ได้ค่ะ ไม่ควรพยายามทำการนับวันเพื่อคุมกำเนิด เพราะมีโอกาสผิดพลาดได้สูงหากมีการหลั่งใน ไม่ได้คุมกำเนิดด้วยวิธีใดๆเลยนั้น มีโอกาสตั้งครรภ์ ในกรณีนี้หากประจำเดือนไม่มาเกิน 35 วันจากรอบก่อนไปแล้ว แนะนำการซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไปครั้งต่อไปการมีเพศสัมพันธ์ไม่ว่าช่วงใดๆของเดือน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน